Fravia

פרנצ'סקו ויאנלו (באנגלית: Francesco Vianello) (30 באוגוסט 1952 – 3 במאי 2009), הידוע יותר בכינויו Fravia (לעיתים +Fravia או Fravia+), היה מהנדס תוכנה לאחור, אשר תחזק אתר אינטרנט ושיתף דרכו שלל טכניקות הנדסה לאחור ומאמרים בנושא. בנוסף הוא עבד גם על סטגנוגרפיה. הוא לימד אודות נושאים כמו כריית נתונים, אנונימיות ומעקב ברשת.

ויאנלו דיבר שש שפות (כולל לטינית) והיה בעל תואר בהיסטוריה של ימי הביניים. הוא היה מומחה בניתוח מידע המבוסס על בלשנות ושפות. במשך חמש שנים הוא שיתף כמות גדולה של מידע הקשור להנדסה לאחור באמצעות אתר האינטרנט שלו, שארח גם את עצותיהם של מומחי הנדסה הפוכה, הידועים כ-reversers, שסיפקו הדרכות ומאמרים כיצד לפרוץ קוד תוכנה וכן עצות הקשורות להרכבה ופירוק של יישומים, והינדוס לאחור הגנות תוכנה.

הנוכחות האינטרנטית של ויאנלו ברשת החלה בשנת 1995 כאשר הוא היה מעורב לראשונה במחקר הקשור להנדסת קוד לאחור (RCE). בשנת 2000 שינה את המיקוד שלו והתרכז בשיטות חיפוש מתקדמות באינטרנט ובהנדסה לאחור של קוד מנועי חיפוש.

אתרי האינטרנט שלו "www.fravia.com" ו-"www.searchlores.org" הכילו כמויות גדולות של מידע ייחודי בנושאי כריית נתונים. האתר שלו "www.searchlores.org" כונה "מכשיר שימושי ביותר לחיפוש באינטרנט", ואתר "www.fravia.com" תואר כ"קריאה נדרשת עבור כל מרגל שרוצה להגיע מעבר לחיפושים הפשוטים בגוגל."

ישנם עדיין כמה אתרי מראה ישנים של אתר Fravia, למרות ששמות המתחם המקוריים כבר אינם בשימוש. המראה האחרונה של Search Lores שקושר במקור על ידי Fravia ישירות מאתר האינטרנט שלו ("search.lores.eu") ירד למצב לא מקוון בפברואר 2020, אך אתר מראה חדש הוקם מאוחר יותר בשנת 2020 תחת השם fravia.net.

בתור פרנצ'סקו ויאנלו
בשנות ה-80, הוא היה חבר במועדון השחמט על שם אסטבן קאנאל בוונציה, לפני שעבר לעבוד בבריסל.Tommaso Dorigo (2009) "Farewell, Chicco!" on Scientific Blogging

ויאנלו סיים את לימודיו בהיסטוריה באוניברסיטת ונציה ב-1994, ובשנת 1999 קיבל תואר שני בהיסטוריה ופילוסופיה.  הוא התעניין בלימודי אמנויות ומדעי הרוח והתכוון לאסוף ולהקים מאגר ידע קולקטיבי בנושא של למידה וחיפוש באינטרנט כאמנות.Fravia (2006) "Websearching, the sublime art"

הוא דיבר שש שפות (כולל לטינית). פראוויה השתתף כדובר בקונגרס ה-22 של Chaos Communication Congress. הרצאתו הייתה בנושא פריצה למחשבים.

בתור פראוויה

ויאנלו התמקד בפרטיות וגם יצר דמות פיקטיבית בשם Fjalar RaviaFravia (2005) "Fjalar Ravia", fictional biography on Searchlores.org (מוכר גם בתורfravia+, msre, Spini, Red Avenger, ~S~ Sustrugiel, Pellet, Ravia F.) כהגנה מפני מחפשים עוינים.

ניתן לזהות לפחות שני שלבים נפרדים של עבודתו הציבורית ברשת האינטרנט.
 הראשון, מ-1995 (תאריך תחילת נוכחותו באינטרנט) עד 1999 היה קשור להנדסת תוכנה לאחור, הגנות תוכנה, פירוק הגנות, הרכבה ופירוק קוד תוכנה. לשם כך השתמשו באותה תקופה במאתר באגים משוכלל בשם SoftICE של חברת NuMega, שרץ מתחת למערכת ההפעלה ואיפשר השהיה וניטור של כל התהליכים במחשב, ותוכנה בשם WDasm מאת אריק גראס, שכללה גם מאתר באגים לאפליקציות.
 השני, החל משנת 2000, היכן שהשלב הראשון הסתיים, התמקד בתחום (כנראה) אחר לגמרי: חיפוש מידע באינטרנט. בפברואר 2001 ערך ויאנלו כנס באקול פוליטכניק בפריז בנושא "אמנות חיפוש המידע באינטרנט של היום".Fravia (2001) Six parts workshop on "The art of information searching on today's Internet" (through Internet Archive) הוא גם הציג את עבודתו "אשף החיפוש: להפוך את הרשת המסחרית בשביל ידע וכיף" ב-REcon 2005.

תקופה ראשונה: הנדסה לאחור ("פיצוח המציאות")
בתקופה הראשונה ויאנלו התמקד בהנדסה לאחור של הגנות תוכנה, בזכויות יוצרים על תוכן ובפטנטים על תוכנה. השלבים לפיצוח הגנת תוכנה פורסמו במקרים רבים באתר האינטרנט שלו, בצורת חיבורים ושיעורים מאת Old Red Cracker (ORC+).+ORC Cracking lessons

ויאנלו ביקש מהקהילה להסיר מהאינטרנט כל עותק של האתר הישן שלו (www.fravia.org – כיום אתר פרסומות ספאם), התואם לתקופה הקדומה,Fravia (1999)  כי "הרעיון היה להמיר מפצחים צעירים [... ] הניסוי עבד רק בחלקו, ומכאן ההחלטה לפני כמה שנים להקפיא את האתר הזה".Fravia, "Searching problems, web problems: Ethical problems"  עם זאת, כמה אתרי מראה עדיין קיימים. האתר תואר כמכיל "כלים ומוצרים שימושיים".

על פי סדנאות המולטימדיה של ACM משנת 2001 של האגודה למכונות מחשוב, האתר של ויאנלו הכיל מידע שסייע להאקרים שלא היו מיומנים מספיק על מנת "ליזום התקפה חדשה או מקורית". האתר שלו ניתח גם התקפות קוד נגד סטגנוגרפיה.

תקופה זו כללה מאמרים הקשורים לפיצוח המציאות,Fravia, et al. (2009) "Reality cracking, an introduction" כלומר יכולתו של המחפש לפענח את העובדות הנסתרות מעבר לחזות החיצונית, השקפה פילוסופית של קוד שאותה קידם ORC+ בכתביו.

ויאנלו טען כי הנדסה לאחור של תוכנה שנרכשה באופן לגיטימי ולימוד או שינוי הקוד שלה לידע הוא חוקי, לפחות באיחוד האירופי תחת תנאים מוגבלים מסוימים.Fravia (1998)"Is reverse engineering legal? Why we crack"

תקופה שנייה: חיפוש באינטרנט ("אדוני החיפוש")

המעבר בין שני השלבים התרחש לאחר שהבין את החשיבות הגוברת של מנועי חיפוש באינטרנט ככלים לגישה למידע. לפי החזון שלו, אין להגביל את הגישה למידע, והוא דגל בפתיחות מלאה של תוכני המידע ברשת. הוא מתח ביקורת חריפה על הכמות הגדולה של פרסום באינטרנט, שלדעתו מקדם מוצרים מיותרים לאוכלוסיית צרכנים תמימים.

ריצ'רד סטולמן, במאמרו האינטרנטי "Ubuntu Spyware: What to do", מזכיר כי ויאנלו הוא שהתריע בפניו על כך שביצוע חיפוש קבצים במחשב שבו פועלת מערכת "חלונות" יגרום למחשב לשלוח חבילת מידע לאינטרנט, שזוהתה בזמנו על ידי חומת האש במחשב של ויאנלו.

בשלב השני של עבודתו, ויאנלו הסביר כיצד בנוי התוכן הנוכחי ברשת העולמית ואת הקשיים במציאת מידע רלוונטי באמצעות מנועי החיפוש בגלל המספר ההולך וגדל של מודעות,Fravia, "Searching problems, web problems" Fravia (2001) "How to search the Web volume, diameter and structure" שמנועי החיפוש מקדמים כיום.

בשנת 2005, ויאנלו היה הנואם המרכזי בכנס T2 infosec. נושא נאומו היה: "הרשת - קרן השפע ללא תחתית ומזבלה אדירה".

+HCU
ויאנלו היה מייסד האקדמיה למפצחים שנקראה High Cracking University (+HCU), שהקים יחד עם Old Red Cracker כדי לקדם מחקר בנושא הנדסה לאחור (RCE).
הוספת הסימן "+" לפני השם או הכינוי של התלמיד סימנה חברות ב-+HCU.

האקדמיה פרסמה אתגר חדש של הינדוס לאחור מדי מספר שבועות ומספר קטן של תלמידים עם התשובות הטובות ו/או המקוריות ביותר זכו לתואר באקדמיה. האתר של ויאנלו נודע בשם "דפי הנדסה הפוכה של פרוויה" והוא השתמש בו כדי לאתגר מתכנתים כמו גם את החברה הרחבה יותר "להנדס לאחור" את "שטיפת המוח של חומרנות מושחתת ומשתוללת". בימי הזוהר שלו, האתר שלו זכה למיליוני מבקרים בשנה והיה מהמשפעים בזמנו על הרשת הצעירה.

כיום רוב הבוגרים של +HCU עברו למערכת לינוקס ומעטים המשיכו מהם לחקור את מערכת "חלונות". המידע באקדמיה התגלה מחדש על ידי דור חדש של חוקרי מידע וקוד שהחלו בפרויקטים של מחקרים חדשים בתחום.

מורשת
ויאנלו היווה השראה עבור האקרים ופצחנים רבים, היה ידידו של מייסד ה- ווהו הולנד, ועזר לג'ון לך-ג'והנסן להבין את הפעולות החבויות של תוכנות המחשב.Chaos Computer Club Events Blog. ג'והנסן פרסם בבלוג שלו כי האתר של פראוויה היה מכרה זהב במהלך השכלתו כמהנדס לאחור.Jon Lech Johansen (2006) "Reverse Engineering", on his blog (Retrieved 2009-05-05) בשנותיו האחרונות, ויאנלו עבר מהנדסת תוכנה לאחור לתוכנה חופשית ומשם לאמנות החיפוש באינטרנט. האתר שלו תואר כנקודת המפגש של האנשים שרצו לחפש ולנבור באינטרנט עמוק יותר.

בספטמבר 2008, ויאנלו הפסיק לעדכן את האתר שלו ולהשתתף בכנסים, לאחר שאובחן חולה בסרטן וקיבל טיפול בקרצינומת של תאי קשקש של השקד, ששלחה גרורות.Fravia (2008) Illness (through Internet Archive) האתר שלו הוקפא למשך מספר חודשים אך עודכן שוב ב-9 במרץ 2009 בזמן שהוא התאושש באיטיות והתמקד בלינוקס.Fravia (2009) Illness, update (through Internet Archive) הוא נפטר בפתאומיות ביום ראשון, 3 במאי 2009, בגיל 56 והותיר אחריו מורשת דיגיטלית מפוארת.

הערות שוליים

קטגוריה:פינים שנולדו ב-1952
קטגוריה:פינים שנפטרו במאה ה-21